gl gl gl gl gl gl en gl gl en en gl gl vi en gl gl gl en gl la gl es gl gl gl gl gl gl gl gl gl gl gl gl gl gl gl gl gl gl gl gl gl war gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl it gl it it gl gl gl gl gl en en gl en gl gl da gl gl gl gl gl gl de la gl es pt gl gl gl gl gl gl gl es gl gl gl gl de es gl gl gl gl es gl gl gl gl gl gl gl gl gl gl gl gl gl gl gl gl sv gl gl gl gl gl gl gl gl gl en gl gl gl it gl gl gl en gl es it gl gl it gl gl gl gl gl gl gl gl gl gl gl gl gl gl
Deputación de A Coruña :: Ficha Nova
RPT, cadro de persoal e organigrama
Modelos de carteis de obras
A provincia da Coruña terá un importante protagonismo no Raid Gallaecia-AR World Championship 2021
deportes 01 de Outubro de 2021
Blas García remarcou o compromiso da provincia da Coruña con "esta gran aventura a nivel mundial" que comeza mañá en Monforte e remata o 9 de outubro na cidade herculina
Boa parte do percorrido pasará pola provincia: o lago das Pontes, as Fragas do Eume, a Reserva da Biosfera Mariñas coruñesas e Terras do Mandeo, a Costa de Dexo e a cidade da Coruña
O desfile de bandeiras, cos 91 equipos e 364 deportistas, realizarase esta tarde desde os Xardíns de Méndez Núñez ata a praza de María Pita
A sede do Real Club Náutico da Coruña acolleu a presentación do Raid Gallaecia- AR World Championship 2021, o Campionato do Mundo de carreiras de aventura, que conta coa colaboración da Deputación da Coruña e que partirá mañá sábado 2 de outubro desde Monforte de Lemos finalizando, unha semana despois, o sábado 9 de outubro na Coruña.
Blas García, deputado de Promoción Económica da Deputación da Coruña, Juan Ignacio Cordeiro, primeiro tenente de alcalde e concelleiro de Relacións Institucionais, Turismo e Seguridade Cidadá da Coruña e Pablo López Franco, director de carreira, presentaron o acto acompañados polos representantes das institucións e os patrocinadores que fan posible o Raid Gallaecia- AR World Championship 2021, entre eles Cristina Capelán, deputada de Deportes.
Tamén estiveron os capitáns de 6 dos 91 equipos participantes: o francés Sébastien Raichon (400 team Naturex), o español Urtzi Iglesias ( Torpedo Vidaraid), o sueco Bjø rn Rydvall (Orbital AR), o estoniano Silver Eensaar (Estoniana ACE Adventure-A Sportiva), a brasileira Camila Nicolau ( BOA Brazil Multisport) e o estadounidense Mark Lattanzi ( Strong Machine AR).
Blas García remarcou o compromiso da provincia da Coruña con "esta grande aventura a nivel mundial". O responsable de Promoción Económica recoñeceu que "a Deputación da Coruña tiña que apoiar este evento porque boa parte do percorrido pasará pola nosa provincia: o lago das Pontes, as Fragas do Eume, a Reserva da Biosfera Mariñas coruñesas e Terras do Mandeo, a Costa de Dexo e a cidade da Coruña".
Pablo López Franco, que agradeceu o apoio das institucións e patrocinadores, destacou a "enorme satisfacción" que significa "organizar un Campionato do Mundo con sede na nosa cidade". O director de carreira recoñeceu que compartir este fito cos seus veciños "é algo que despois de tres edicións de Series Mundiais estabamos a desexar".
Juan Ignacio Cordeiro resaltou que "non hai mellor reclamo turístico agora mesmo para Galicia e A Coruña que o Raid Gallaecia- AR World Championship 2021". O primeiro tenente de alcalde e concelleiro de Relacións Institucionais, Turismo e Seguridade Cidadá engadiu que a Torre de Hércules "alumará o último sprint da carreira" e lembroulles aos participantes que "van descubrir unha terra fantástica e que os vai recibir cos brazos abertos".
Esta tarde, A Coruña acollerá tamén o desfile de bandeiras, tradicional acto de inauguración en cada edición do Campionato do Mundo de carreiras de aventura. Os 91 equipos e 364 deportistas están citados ás 18:00 horas para realizar un percorrido desde os Xardíns de Méndez Núñez, á altura do Quiosco Alfonso, ata a Praza de María Pita.
Fotos da campaña de inverno 2019
Seminario Intensivo de Defensa Persoal Feminina
Conquista os elementos, Videoforum sobre o deporte feminino
Xornada X Diagnose e necesidades do Museo Local
A Deputación alíase co Basquet Coruña para promocionar o deporte de base e a…
Bolsas para deportistas da provincia: Relacións de admitidos e excluidos
Bolsas para deportistas da provincia: Concesión provisional 2020, grupos A,B, e…
Convocatoria para a solicitude do uso do pavillón polideportivo do IES Calvo…
en toda a web
Pode que atopes interesante algún destes contidos:
Conservatorio Profesional de Danza
Atopa o que necesitas
2022 © Deputación Provincial de A Coruña. Todos os dereitos reservados
Localización Directorio Política de privacidade Aviso legal Mapa da web